钦定古今图书集成/理学汇编/文学典/第104卷 > 施峻
## 钦定古今图书集成/理学汇编/文学典/第104卷 > 施峻

按《列朝诗集》，“峻字平叔，归安人。嘉靖乙未进士，授南
京刑部主事，历郎中，出知青州府，以内计罢官，张文
隐深惜之。有《琏山诗集》八卷，时推其七言今体，谓可
方唐应德云。平叔以诗自重，在僚友间，矢口弹射，人
不能堪。既出守，复絓计典，以此故也。家居，楼栖如斗，
典籍甚具，署之曰‘甲秀’。”非同调，不与登歌诗欢饮，以
终其身。每笑曰：“生平无病，强半病，酲其卒以是死乎？”
果如其言。